EPG เปิดบ่ายวิ่งต่อ 6% วอลุ่มแน่น! ลุ้นกำไรโตแกร่ง รับอุตฯยานยนต์ฟื้น
ราคาหุ้น EPG เปิดตลาดภาคบ่ายวิ่งต่อ 6% วอลุ่มแน่น! ลุ้นกำไรโตแกร่ง รับอุตฯยานยนต์ฟื้น
ราคาหุ้น EPG เปิดตลาดภาคบ่ายวิ่งต่อ 6% วอลุ่มแน่น! ลุ้นกำไรโตแกร่ง รับอุตฯยานยนต์ฟื้น
5 เม.ย. 2564

ผู้สื่อข่าวรายงานว่า ราคาหุ้น บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG วันนี้ (5 เม.ย.2564) ล่าสุด ณ เวลา 14.42 น. อยู่ที่ระดับ 10.60 บาท ปรับตัวขึ้น 0.60 บาท หรือ 6% ด้วยมูลค่าการซื้อขาย 515.08 ล้านบาท

โดยราคาหุ้นปรับตัวขึ้นอย่างมีนัยสำคัญ ด้วยมูลค่าการซื้อขายหนาแน่น ซึ่ง บล.คิงฟอร์ด แนะนำ ซื้อเก็งกำไร ให้ราคาเป้าหมายที่ระดับ 11.60 บาท
ขณะที่ก่อนหน้านี้ บล.ฟินันเซีย ไซรัส ระบุในบทวิเคราะห์ โดย แนะนำซื้อ EPG ราคาเป้าหมาย 12 บาท คาดแนวโน้มกำไรปี 2565 (เม.ย.2564-มี.ค.2565) จะเติบโตอย่างแข็งแกร่งทุกธุรกิจ ทั้งชิ้นส่วนยานยนต์ที่มีโมเมนตัมดีต่อเนื่อง การใช้กำลังการผลิตที่สูงขึ้น สำหรับธุรกิจฉนวน รวมถึงธุรกิจ Packaging ที่ดีตามเศรษฐกิจไทยที่ฟื้น
ทั้งนี้ คาดกำไรปี 2565 โต 51% เทียบช่วงเดียวกันของปีก่อน  แม้ราคาน้ำมันและปิโตรเคมีจะปรับขึ้นซึ่งเป็นต้นทุนของ EPG แต่บริษัทมีสต๊อกเพียงพอสำหรับปีนี้และเป็นต้นทุนในระดับต่ำ ทำให้ไม่มีความน่ากังวล